જૈશના આતંકવાદીઓના નિશાના પર દિલ્હીની 400 ઇમારતો, હાઇ એલર્ટ | નવગુજરાત સમય
20-10-2019 09:33 AM
1 / 1 જૈશના આતંકવાદીઓના નિશાના પર 8 જિલ્લાની 400 ઇમારતો, હાઇ એલર્ટ
પોલીસે આઠ વિસ્તારોમાં બજારો અને બહુમાળી ઇમારતોની સુરક્ષા વધારી
આતંકવાદી સંગઠન જૈશ-એ-મોહમ્મદ દિલ્હીમાં 400થી વધુ મોટી ઇમારતો અને બજારોને નિશાનો બનાવી શકે છે. ગુપ્તચરની જાણકારી મુજબ, તહેવારોને ધ્યાનમાં રાખીને આતંકવાદી પાટનગર દિલ્હીમાં હુમલો કરી શકે છે. દિલ્હી પોલીસે જાણકારી મળતાની સાથે જ હાઇ એલર્ટ જાહેર કર્યું છે.
દિલ્હી પોલીસના એક અધિકારીએ નામ જાહેર નહીં કરવાની શરતે જણાવ્યું હતું કે, દિલ્હીના 15 વિસ્તારોમાંથી 8 વિસ્તારોને સંવેદનશીલ ગણાવવામાં આવ્યા છે. રોહિણી, દિલ્હી ઉત્તર-પૂર્વ, ઉત્તર પશ્ચિમ, ઉત્તર, નવી દિલ્હી, દ્વારકા, પૂર્વ અને મધ્યમાં 400થી વધારે ઇમારતો અને કેટલાક બજારોને આતંકવાદીઓ નિશાનો બનાવી શકે છે.
સૂત્રોના જણાવ્યા મુજબ, અતિ સંવેદનશીલ ઇમારતો નવી દિલ્હીમાં છે. દિલ્હી પોલીસે ઇમારતો અને બજારોમાં સુરક્ષા વ્યવસ્થા ગોઠવી દીધી છે. આ તમામ 8 વિસ્તારોમાં 425 ઇમારતો એવી છે જેની 24 કલાક સુરક્ષા કરવામાં આવે છે. ત્યાંજ 200 ઇમારતો વીઆઇપી કેટેગરીની છે. જૈશની ધમકી બાદ આ ઇમારતોમાં સુરક્ષા વધારવામાં આવી છે.
PMC કૌભાંડના પીડિત ગ્રાહકો પૈકી પાંચમાં ખાતાધારકનું મોત
કેન્દ્ર સરકારના મંત્રીઓનું કામ અર્થવ્યવસ્થા સુધારવાનું છે, કોમેડી સર્કસ ચલાવવાનું નથી: પ્રિયંકા ગાંધી